CELEX: E2020J0011
Language: da
Date: 2021-07-15 00:00:00
Title: Domstolens dom af 15. juli 2021 i sag E-11/20 Eyjólfur Orri Sverrisson mod den islandske stat (Direktiv 2003/88/EF — beskyttelse af arbejdstagernes sikkerhed og sundhed — arbejdstid — rejse til et andet sted end arbejdstagerens faste eller sædvanlige arbejdssted – rejse til udlandet) 2021/C 426/07

21.10.2021   
            
            
               DA
            
            
               Den Europæiske Unions Tidende
            
            
               C 426/10
            
         
      DOMSTOLENS DOM
      af 15. juli 2021
      i sag E-11/20
      Eyjólfur Orri Sverrisson mod den islandske stat
      
         
            (Direktiv 2003/88/EF — beskyttelse af arbejdstagernes sikkerhed og sundhed — arbejdstid — rejse til et andet sted end arbejdstagerens faste eller sædvanlige arbejdssted – rejse til udlandet)
         
      
      (2021/C 426/07)
      I sag E-11/20, Eyjólfur Orri Sverrisson mod den islandske stat, hvori Héraðsdómur Reykjavíkur (Reykjavík herredsret) har anmodet Domstolen om, i henhold til artikel 34 i aftalen mellem EFTA-staterne om oprettelse af en tilsynsmyndighed og en domstol, at fortolke Europa-Parlamentets og Rådets direktiv 2003/88/EF af 4. november 2003 om visse aspekter i forbindelse med tilrettelæggelse af arbejdstiden, og navnlig direktivets artikel 2, stk. 1, har domstolen, sammensat af præsidenten Páll Hreinsson og dommerne Per Christiansen og Bernd Hammermann (refererende dommer), afsagt dom den 15. juli 2021. Domskonklusionen lyder således:
      
                  1.
               
               
                  Den nødvendige tid, som en arbejdstager som sagsøgeren i hovedsagen har brugt uden for normal arbejdstid til at rejse til et andet sted end hans faste eller sædvanlige arbejdssted for at udføre sin beskæftigelse eller sine opgaver på dette andet sted efter arbejdsgiverens anvisninger, udgør »arbejdstid« i den forstand, hvori udtrykket er anvendt i artikel 2, stk. 1, i Europa-Parlamentets og Rådets direktiv 2003/88/EF af 4. november 2003 om visse aspekter i forbindelse med tilrettelæggelse af arbejdstiden. Det er uden betydning, om rejsen udelukkende finder sted inden for EØS, eller arbejdstageren rejser til eller fra tredjelande, hvis ansættelseskontrakten er indgået i henhold til og reguleret af en EØS-stats nationale lovgivning.
               
            
                  2.
               
               
                  Der er ikke behov for at vurdere udstrækningen af det arbejde, der udføres under rejsen.